ระเบียบคณะกรรมการป้องกันและปราบปรามการทุจริตแห่งชาติระเบียบคณะกรรมการป้องกันและปราบปรามการทุจริตแห่งชาติว่าด้วยการกำกับดูแลการใช้และการเก็บรักษาเสื้อเกราะป้องกันกระสุนหรือป้องกันสะเก็ดระเบิดพ.ศ. ๒๕๕๖ โดยที่สำนักงานคณะกรรมการป้องกันและปราบปรามการทุจริตแห่งชาติมีความจำเป็นต้องจัดให้มีเสื้อเกราะป้องกันกระสุนหรือป้องกันสะเก็ดระเบิดซึ่งเป็นยุทธภัณฑ์ตามพระราชบัญญัติควบคุมยุทธภัณฑ์พ.ศ. ๒๕๓๐เพื่อใช้ในการปฏิบัติหน้าที่ป้องกันและปราบปรามการทุจริตของพนักงานเจ้าหน้าที่ตามกฎหมายประกอบรัฐธรรมนูญว่าด้วยการป้องกันและปราบปรามการทุจริตและกฎหมายว่าด้วยความผิดเกี่ยวกับการเสนอราคาต่อหน่วยงานของรัฐให้เป็นไปตามวัตถุประสงค์แห่งกฎหมายและมีความปลอดภัยในชีวิตและทรัพย์สินรวมทั้งเพื่อให้มาตรการควบคุมการใช้และการเก็บรักษาเสื้อเกราะป้องกันกระสุนหรือป้องกันสะเก็ดระเบิดเป็นไปด้วยความเรียบร้อยและมีประสิทธิภาพประกอบกับมาตรา ๓๑ วรรคสองแห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.๒๕๔๒ซึ่งแก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต(ฉบับที่ ๒) พ.ศ. ๒๕๕๔กำหนดให้การดำเนินการแสวงหาข้อเท็จจริงและรวบรวมพยานหลักฐานหรือการไต่สวนข้อเท็จจริงตามพระราชบัญญัติประกอบรัฐธรรมนูญนี้ให้ประธานกรรมการ กรรมการ อนุกรรมการ และพนักงานไต่สวนเป็นพนักงานฝ่ายปกครองหรือตำรวจชั้นผู้ใหญ่และมีอำนาจตามประมวลกฎหมายวิธีพิจารณาความอาญาเช่นเดียวกับพนักงานสอบสวนและมาตรา๔๔/๑ ได้บัญญัติว่าในการแสวงหาข้อเท็จจริงและรวบรวมพยานหลักฐานในเรื่องกล่าวหาให้เลขาธิการและพนักงานเจ้าหน้าที่ที่เลขาธิการมอบหมายเป็นพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาอาศัยอำนาจตามความในมาตรา ๑๐๗แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.๒๕๔๒ คณะกรรมการป้องกันและปราบปรามการทุจริตแห่งชาติ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการป้องกันและปราบปรามการทุจริตแห่งชาติ ว่าด้วยการกำกับดูแลการใช้และการเก็บรักษาเสื้อเกราะป้องกันกระสุนหรือป้องกันสะเก็ดระเบิด พ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้เสื้อเกราะ หมายความว่าเสื้อเกราะป้องกันกระสุนหรือป้องกันสะเก็ดระเบิด ที่สำนักงาน ป.ป.ช. ได้รับอนุญาตให้มีและใช้ตามกฎหมายเลขาธิการ หมายความว่าเลขาธิการคณะกรรมการป้องกันและปราบปรามการทุจริตแห่งชาติสำนักงาน หมายความว่า สำนักงานป.ป.ช. และสำนักงาน ป.ป.ช. ประจำจังหวัดผู้อนุญาต หมายความว่าเลขาธิการหรือผู้ซึ่งเลขาธิการมอบหมายผู้รับอนุญาต หมายความว่าผู้ซึ่งได้รับอนุญาตให้ครอบครองและใช้เสื้อเกราะนายทะเบียน หมายความว่าผู้ซึ่งเลขาธิการมอบหมายให้ปฏิบัติหน้าที่ควบคุมดูแลการครอบครอง การใช้และการเก็บรักษาเสื้อเกราะตามระเบียบนี้ข้อ ๔ ให้ประธานกรรมการป้องกันและปราบปรามการทุจริตแห่งชาติรักษาการตามระเบียบนี้หมวด ๑บททั่วไป ข้อ ๕ เสื้อเกราะของสำนักงานให้นำไปใช้เฉพาะเพื่อประโยชน์ในการปฏิบัติหน้าที่ของทางราชการเท่านั้นข้อ ๖ ให้สำนักงานจัดให้มีสถานที่เก็บรักษาเสื้อเกราะที่มั่นคงแข็งแรงและปลอดภัยข้อ ๗ การอนุญาตให้ใช้เสื้อเกราะให้อนุญาตได้คราวละไม่เกินหนึ่งปีหมวด ๒ผู้อนุญาต ข้อ ๘ ผู้อนุญาตมีอำนาจอนุญาตให้ผู้รับอนุญาตครอบครองและใช้เสื้อเกราะได้ตามความจำเป็นเพื่อป้องกันอันตรายต่อชีวิตและทรัพย์สินของผู้รับอนุญาตโดยผู้อนุญาตอาจกำหนดเงื่อนไขและพื้นที่การใช้เสื้อเกราะตามที่เห็นสมควรก็ได้ข้อ ๙ เมื่อผู้อนุญาตเห็นสมควรหรือตามรายงานความเห็นของนายทะเบียนตามข้อ๑๕ (๖) ผู้อนุญาตอาจเพิกถอนการอนุญาตให้ใช้เสื้อเกราะตามข้อ ๑๗ (๔) ก็ได้หมวด ๓ผู้รับอนุญาต ข้อ ๑๐ ผู้ขออนุญาตครอบครองและใช้เสื้อเกราะต้องมีคุณสมบัติดังต่อไปนี้(๑) ประธานกรรมการ กรรมการ กรรมการ ป.ป.จ. อนุกรรมการพนักงานเจ้าหน้าที่และลูกจ้างของสำนักงาน(๒) ไม่เคยมีพฤติการณ์เสื่อมเสียเกี่ยวกับการใช้เสื้อเกราะข้อ ๑๑ ผู้ใดมีคุณสมบัติตามข้อ ๑๐และมีความจำเป็นต้องใช้เสื้อเกราะของสำนักงานเพื่อป้องกันอันตรายในชีวิตและทรัพย์สินให้ยื่นคำขอ (แบบ ส.๑) พร้อมหลักฐานต่อผู้บังคับบัญชาตามลำดับชั้นต้นเพื่อให้รับรองเหตุผลและความจำเป็นก่อนเสนอคำขอต่อผู้อนุญาตต่อไปข้อ ๑๒ เมื่อได้รับอนุญาตตามข้อ๑๑ แล้ว ให้ผู้รับอนุญาตนำหลักฐานการขอรับเสื้อเกราะ (แบบ ส.๒) ยื่นต่อนายทะเบียนในกรณีที่มีเหตุจำเป็นเร่งด่วนจนไม่สามารถปฏิบัติตามข้อ ๑๑ ได้ผู้ขออนุญาตใช้เสื้อเกราะอาจขอใช้เสื้อเกราะต่อผู้อนุญาตได้โดยตรงและเมื่อได้รับอนุญาตแล้วให้ผู้รับอนุญาตทำหลักฐานการขอใช้เสนอผู้อนุญาตทราบในทันทีที่สามารถดำเนินการได้ข้อ ๑๓ ผู้รับอนุญาตให้มีเสื้อเกราะของสำนักงานให้ปฏิบัติดังต่อไปนี้(๑) ใช้เสื้อเกราะด้วยตนเอง เว้นแต่ในกรณีที่มีความจำเป็นอาจให้สามีภริยา บุตร และญาติของผู้รับอนุญาต รวมทั้งผู้กล่าวหา ผู้เสียหายผู้ร้องทุกข์กล่าวโทษ พยานผู้ให้ถ้อยคำหรือผู้ที่แจ้งเบาะแสหรือข้อมูลที่เกี่ยวข้องกับการปฏิบัติหน้าที่ของผู้รับอนุญาตใช้เสื้อเกราะเพื่อความปลอดภัยในชีวิตและทรัพย์สินตามระเบียบนี้ได้(๒) ดูแลรักษาเสื้อเกราะด้วยความระมัดระวังและปฏิบัติตามคำแนะนำการใช้และบำรุงรักษาเสื้อเกราะอย่างเคร่งครัด(๓)รายงานเป็นหนังสือต่อผู้อนุญาตหรือนายทะเบียนในทันทีที่เกิดการชำรุด สูญหาย บุบสลายเสียหาย ถูกทำลายหรือถูกยึดโดยเจ้าพนักงาน (แบบ ส.๓)(๔) นำส่งคืนนายทะเบียนภายในเวลาตามที่ได้รับอนุญาตหรือทันทีที่เสร็จสิ้นภารกิจหรือเมื่อถูกเพิกถอนการอนุญาต หรือเมื่อครบกำหนดอนุญาตหรือเมื่อผู้อนุญาตมีคำสั่งให้ส่งคืน (แบบ ส.๔)(๕) ชดใช้ความเสียหายอย่างใด ๆ ที่เกิดขึ้น เว้นแต่ความเสียหายนั้นเกิดเพราะเหตุสุดวิสัยหรือเกิดจากการใช้งานตามปกติ(๖) ปฏิบัติการอื่นใดที่เกี่ยวข้องตามที่ผู้อนุญาตเห็นสมควรข้อ ๑๔ ห้ามมิให้ผู้รับอนุญาตทำการทดสอบประสิทธิภาพเสื้อเกราะทุกกรณีหมวด ๔นายทะเบียน ข้อ ๑๕ ให้เลขาธิการแต่งตั้งข้าราชการสำนักงานระดับไม่ต่ำกว่าผู้อำนวยการสำนักขึ้นไปหนึ่งคนเป็นนายทะเบียนและอาจแต่งตั้งข้าราชการสำนักงานเป็นผู้ช่วยนายทะเบียนตามที่เห็นสมควรก็ได้โดยให้นายทะเบียนมีอำนาจหน้าที่เกี่ยวกับเสื้อเกราะดังต่อไปนี้(๑) จัดระบบการจัดหา ควบคุมและเก็บรักษา(๒) ควบคุมการเบิกจ่ายให้เป็นไปด้วยความเรียบร้อย(๓) ตรวจสอบสภาพ ตรวจนับจำนวนและรายงานการใช้เสื้อเกราะเสนอต่อผู้อนุญาตทุกสิ้นเดือนกันยายนของทุกปีหรือตามที่ผู้อนุญาตเห็นสมควร(๔) จัดทำบัญชีรับจ่ายยุทธภัณฑ์ตามแบบที่กำหนดในกฎกระทรวง(๕) รายงานผู้อนุญาตทันทีเมื่อปรากฏว่าผู้รับอนุญาตเสียชีวิตหรือต้องระวางโทษจำคุก(๖)รายงานความเห็นเสนอต่อผู้อนุญาตเพื่อเพิกถอนการอนุญาตเมื่อปรากฏว่าผู้รับอนุญาตฝ่าฝืนหรือไม่ปฏิบัติตามข้อ ๑๓ และข้อ ๑๔หรือเป็นผู้ที่ขาดคุณสมบัติตามข้อ ๑๐(๗) รวบรวมรายงานตามข้อ ๑๓ (๓) และรายงานความเห็นเสนอต่อผู้อนุญาต(๘) รับการส่งคืนตามข้อ ๑๘ หรือข้อ ๑๙ หรือรายงานต่อผู้อนุญาตตามข้อ๑๙ วรรคสอง(๙) ติดตามการชดใช้ค่าเสียหายตามข้อ ๑๓ (๕)และรายงานพร้อมความเห็นเสนอผู้อนุญาต(๑๐)เสนอให้มีการทำลายหรือจำหน่ายเสื้อเกราะที่หมดอายุหรือชำรุดเสื่อมสภาพตามที่ระเบียบคณะกรรมการป้องกันและปราบปรามการทุจริตแห่งชาติว่าด้วยการพัสดุหรือเพื่อประโยชน์ของทางราชการ(๑๑) ปฏิบัติการอื่นใดตามที่เลขาธิการเห็นสมควรข้อ ๑๖ ให้นายทะเบียนมีหน้าที่รายงานและเสนอความเห็นต่อเลขาธิการเพื่อปฏิบัติตามพระราชบัญญัติควบคุมยุทธภัณฑ์ พ.ศ. ๒๕๓๐หมวด ๕การสิ้นสุดและการเพิกถอนการอนุญาต ข้อ ๑๗ ผู้รับอนุญาตอาจถูกเพิกถอนการอนุญาตได้ในกรณีดังต่อไปนี้(๑) ขาดคุณสมบัติตามข้อ ๑๐(๒) ไม่ปฏิบัติตามระเบียบ คำสั่งหรือประกาศของประธานกรรมการป้องกันและปราบปรามการทุจริตแห่งชาติตามข้อ ๔(๓) ถูกตั้งคณะกรรมการสอบทางวินัยเกี่ยวกับการใช้เสื้อเกราะ(๔)เมื่อผู้อนุญาตเห็นสมควรหรือตามรายงานความเห็นของนายทะเบียนตามข้อ ๑๕ (๖)หมวด ๖การส่งคืนการชดใช้ค่าเสียหายและการจำหน่าย ข้อ ๑๘ การส่งคืนเสื้อเกราะให้ถือปฏิบัติดังต่อไปนี้(๑) การส่งคืนภายในเวลาที่ได้รับอนุญาต หรือเมื่อเสร็จสิ้นภารกิจหรือเมื่อถูกเพิกถอนการอนุญาตหรือเมื่อครบกำหนดการอนุญาตหรือเมื่อผู้อนุญาตมีคำสั่งให้ส่งคืนตามข้อ ๑๓ (๔) ให้ส่งคืนทันทีแต่ทั้งนี้ต้องไม่เกิน ๕ วันนับแต่เวลาที่การอนุญาตสิ้นสุด หรือวันเสร็จสิ้นภารกิจหรือมีคำสั่งเพิกถอน หรือเมื่อครบกำหนด(๒) ผู้รับอนุญาตเสียชีวิต ให้ส่งคืนภายใน ๑๐ วันนับแต่วันที่ผู้รับอนุญาตเสียชีวิตข้อ ๑๙ ในกรณีผู้รับอนุญาตเสียชีวิตให้บุคคลดังต่อไปนี้มีหน้าที่ส่งคืนเสื้อเกราะแทนผู้รับอนุญาตต่อผู้อนุญาต(๑) ผู้บังคับบัญชาของผู้รับอนุญาต(๒) สามีหรือภริยาของผู้รับอนุญาต(๓) บุพการีของผู้รับอนุญาต(๔) ผู้สืบสันดานของผู้รับอนุญาต(๕) ผู้จัดการมรดกของผู้รับอนุญาต(๖) ผู้ที่ครอบครองในกรณีที่ปรากฏว่าเสื้อเกราะตามวรรคหนึ่ง สูญหายไม่สามารถนำส่งคืนได้ให้บุคคลตาม (๒) ถึง (๖) แล้วแต่กรณี แจ้งผู้บังคับบัญชาของผู้รับอนุญาตทราบโดยทันทีเพื่อแจ้งให้นายทะเบียนรายงานผู้อนุญาตต่อไปข้อ ๒๐ ในการชดใช้ค่าเสียหายตามข้อ๑๓ (๕)ให้เป็นไปตามกฎหมายว่าด้วยความรับผิดทางละเมิดของเจ้าหน้าที่และระเบียบกระทรวงการคลังข้อ ๒๑ ในกรณีเสื้อเกราะหมดอายุการใช้งานหรือเสื่อมสภาพหรือชำรุดจนไม่อาจใช้ประโยชน์ได้ให้ดำเนินการตามกฎหมายหรือระเบียบของทางราชการต่อไปประกาศณ วันที่ ๒ ธันวาคม พ.ศ. ๒๕๕๖ปานเทพกล้าณรงค์ราญประธานกรรมการป้องกันและปราบปรามการทุจริตแห่งชาติ[เอกสารแนบท้าย]๑. แบบคำขออนุญาตใช้เสื้อเกราะป้องกันกระสุนหรือป้องกันสะเก็ดระเบิด(แบบ ส.๑)๒. หลักฐานการขอรับเสื้อเกราะป้องกันกระสุนหรือป้องกันสะเก็ดระเบิด(แบบ ส.๒)๓. รายงานสภาพการชำรุด สูญหาย บุบสลายถูกทำลายหรือถูกยึดโดยเจ้าพนักงาน (แบบ ส.๓)๔. แบบส่งคืนเสื้อเกราะป้องกันกระสุนหรือป้องกันสะเก็ดระเบิด(แบบ ส.๔)(ดูข้อมูลจากภาพกฎหมาย)ปริยานุช/ผู้จัดทำ๖ มกราคม ๒๕๕๗เอกฤทธิ์/ผู้ตรวจ๑๐ กุมภาพันธ์๒๕๕๗[๑] ราชกิจจานุเบกษาเล่ม ๑๓๐/ตอนที่ ๑๒๕ ก/หน้า ๕/๒๖ ธันวาคม ๒๕๕๖